**ДОГОВОР**

**ЗА ОБЩЕСТВЕНА ПОРЪЧКА С ПРЕДМЕТ:**

**„Оползотворяване на RDF в новоизградена инсталация за комбинирано производство на енергия като етап от управлението на отпадъците на територията на Столичната община“**

**№ [***…….***]**

**2018 г.**

**СЪДЪРЖАНИЕ**

[**1. ПРЕДМЕТ НА ДОГОВОРА** 5](#_Toc525058089)

[**2. СРОК НА ДОГОВОРА** 6](#_Toc525058090)

[**3. СРОК ЗА ИЗПЪЛНЕНИЕ** 6](#_Toc525058091)

[**4. МЯСТО НА ИЗПЪЛНЕНИЕ** 6](#_Toc525058092)

[**5. СТОЙНОСТ НА ДОГОВОРА** 6](#_Toc525058093)

[**6. НАЧИН НА ПЛАЩАНЕ** 7](#_Toc525058094)

[**7. РЕД И СРОКОВЕ ЗА ПЛАЩАНЕ** 7](#_Toc525058095)

[**8. ИЗТОЧНИЦИ НА ФИНАНСИРАНЕ** 8](#_Toc525058096)

[**9. ОБЩИ ПРАВА И ЗАДЪЛЖЕНИЯ НА ИЗПЪЛНИТЕЛЯ** 8](#_Toc525058097)

[**10. ОБЩИ ПРАВА И ЗАДЪЛЖЕНИЯ НА ВЪЗЛОЖИТЕЛЯ** 9](#_Toc525058098)

[**11. СПЕЦИФИЧНИ ПРАВА И ЗАДЪЛЖЕНИЯ НА ИЗПЪЛНИТЕЛЯ** 10](#_Toc525058099)

[**12. СПЕЦИФИЧНИ ЗАДЪЛЖЕНИЯ НА ВЪЗЛОЖИТЕЛЯ** 13](#_Toc525058100)

[**13. ГОДИШЕН ПЛАН ЗА ОПОЛЗОТВОРЯВАНЕ НА RDF** 15](#_Toc525058101)

[**14. ДОСТАВКА НА RDF** 16](#_Toc525058102)

[**15. ПРЕДАВАНЕ И ПРИЕМАНЕ НА ИЗПЪЛНЕНИЕТО** 18](#_Toc525058103)

[**16. ДОКУМЕНТИРАНЕ И ОТЧИТАНЕ НА ДЕЙНОСТИТЕ** 19](#_Toc525058104)

[**17. ОБЕЗЩЕТЕНИЯ ПРИ НЕИЗПЪЛНЕНИЕ** 19](#_Toc525058105)

[**18. НЕПРЕОДОЛИМА СИЛА** 20](#_Toc525058106)

[**19. ПРЕКРАТЯВАНЕ НА ДОГОВОРА** 21](#_Toc525058107)

[**20. РАЗВАЛЯНЕ НА ДОГОВОРА** 21](#_Toc525058108)

[**21. ЗАДЪЛЖЕНИЯ ПРИ ПРЕКРАТЯВАНЕ НА ДОГОВОРА** 22](#_Toc525058109)

[**22. КОНФИДЕНЦИАЛНОСТ** 22](#_Toc525058110)

[**23. ПУБЛИЧНИ ИЗЯВЛЕНИЯ** 23](#_Toc525058111)

[**24. УВЕДОМЛЕНИЯ** 24](#_Toc525058112)

[**25. ПРЕХВЪРЛЯНЕ НА ПРАВА И ЗАДЪЛЖЕНИЯ. ОТКАЗ ОТ ПРАВО** 25](#_Toc525058113)

[**26. ПРИЛОЖИМИ ДОКУМЕНТИ. ЙЕРАРХИЯ** 25](#_Toc525058114)

[**27. ИЗМЕНЕНИЯ** 25](#_Toc525058115)

[**28. НИЩОЖНОСТ НА ОТДЕЛНИ КЛАУЗИ** 26](#_Toc525058116)

[**29. ПРИЛОЖИМО ПРАВО** 26](#_Toc525058117)

[**30. РАЗРЕШАВАНЕ НА СПОРОВЕ** 26](#_Toc525058118)

[**31. ЕКЗЕМПЛЯРИ** 26](#_Toc525058119)

[**32. ПРИЛОЖЕНИЯ** 26](#_Toc525058120)

Днес, [*………….*], в гр. София, между:

**СТОЛИЧНА ОБЩИНА**, с адрес: гр. София 1000, ул. „Московска“ № 33, код по Регистър БУЛСТАТ: 000696327 и номер по ЗДДС: BG 000696327, представлявана от Йорданка Фандъкова, в качеството на кмет на Столична община,

наричана за краткост **ВЪЗЛОЖИТЕЛ**, от една страна,

и

**„ТОПЛОФИКАЦИЯ СОФИЯ“ ЕАД**, със седалище и адрес на управление: гр. София 1680, район Красно село, ул. „Ястребец“ № 23 Б, ЕИК: 831609046 и ДДС номер BG 831609046, представлявано от Сашо Чакалски, в качеството на изпълнителен директор,

наричано за краткост **ИЗПЪЛНИТЕЛ**, от друга страна,

заедно наричани „**Страните**“, а всеки от тях поотделно „**Страна**“,

**Като взеха предвид следното:**

1. За ВЪЗЛОЖИТЕЛЯ е налице необходимост да възложи оползотворяването на RDF (Refuse Derived Fuel) в специално изградена за целта инсталация като краен етап от процеса управление на отпадъците на територията на Столичната община. RDF е фракция, получена в резултат на обработката на битови отпадъци в Завода за механично-биологично третиране („**Завод за МБТ**“) на площадка Садината. В обхвата на услугата се включват две групи дейности: 1) изграждане на инсталация за оползотворяване на RDF с високоефективно комбинирано производство на топлинна и електрическа енергия, и 2) експлоатация на инсталацията и оползотворяване на RDF, предоставен от Столична община.
2. По своята същност услугата представлява услуга от общ икономически интерес („УОИИ“). Тя следва да бъде възложена в съответствие с правилата за обществените поръчки и при съобразяване на изискванията на *Решение на Комисията 2012/21/EС от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес („Решение за УОИИ“)*. В тази връзка е изготвен Акт за възлагане на УОИИ, който следва да бъде подписан от Страните и в който са определени предметът и продължителността на УОИИ, мястото на изпълнение, параметрите на компенсацията и механизмът за определянето й, редът за контрол за недопускане на свръхкомпенсация, съобразно Решението за УОИИ. Проектът на Акт за възлагане на УОИИ е одобрен с Решение на Столичния общински съвет № 283 от 17.05.2018 г.
3. В допълнение към Акта за възлагане е необходимо с настоящия договор страните да уредят конкретните условия за изпълнението на обществената поръчка за услуга, представляваща УОИИ, които не са уредени в Акта за възлагане: обхват на дейностите, срокове за изпълнение, цена, ред и срокове за плащане, права и задължения във връзка с доставянето и оползотворяването на RDF, ред за приемане на изпълнението, санкции и неустойки.

**на основание** чл. 112 от Закона за обществените поръчки („**ЗОП**“) и Решение № [……………………./………..] г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „**Оползотворяване на RDF в новоизградена инсталация за комбинирано производство на енергия като етап от управлението на отпадъците на територията на Столичната община“**,

се сключи този договор („**Договора**/**Договорът**“) за следното:

**1. ПРЕДМЕТ НА ДОГОВОРА**

**1.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да оползотворява RDF в новоизградена инсталация за комбинирано производство на енергия, с което да предоставя УОИИ, която е част от общинските услуги по управление на отпадъците за окончателно третиране на отпадъци на територията на Столичната община. В обхвата на възлагане се включват следните дейности:

1. изграждане на инсталация за оползотворяване на RDF с високоефективно комбинирано производство на топлинна и електрическа енергия **(„Инсталацията“/“Активът“**);
2. експлоатация на Инсталацията и оползотворяване на RDF, предоставен от ВЪЗЛОЖИТЕЛЯ;
3. дейности, свързани с други допустими разходи, необходими за реализацията на Проекта,

наричани за краткост „**Услугата“/“УОИИ“**.

**1.2.** Изпълнението на дейностите по т. 1.1. се осъществява с техническа помощ от страна на Европейската инвестиционна банка („**ЕИБ**“) по силата на подписано тристранно споразумение, съгласно Меморандума за разбирателство относно подкрепа за проекти на ЕС между правителството на Република България и ЕИБ.

**1.3.** След изграждането на Инсталацията в резултат на дейностите по т. 1.1., б. a) Активът става собственост на ИЗПЪЛНИТЕЛЯ и с него се извършват единствено дейностите по т. 1.1., б. б) в изпълнение на възложените с Акта за възлагане и настоящия Договор задължения за обществена услуга в областта на управлението на отпадъци.

**1.4.** ИЗПЪЛНИТЕЛЯТ се задължава да предоставя Услугите в съответствие с условията на настоящия Договор и на Акта за възлагане, както и съобразно Техническата спецификация, - *Приложение № 1* към този Договор.

**2. СРОК НА ДОГОВОРА**

**2.1.** Договорът влиза в сила на датата на подписването му от Страните и е със срок на действие до изпълнение на всички поети от Страните задължения по Договора.

**2.2.** Изпълнението на Договора започва след осигуряване на финансиране от страна на ВЪЗЛОЖИТЕЛЯ, за което ВЪЗЛОЖИТЕЛЯТ уведомява писмено ИЗПЪЛНИТЕЛЯ.

**3. СРОК ЗА ИЗПЪЛНЕНИЕ**

**3.1.** Общият срок за изпълнение на Услугата е 29 години.

**3.2.** Сроковете за изпълнение на отделните дейности в обхвата на Услугата са, както следва:

1. за дейности по чл. 1, т. 1.1., б. a) от Договора – 3 години, считано от началната дата на изпълнението на Договора за инженеринг по чл. 11, т. 11.1., б. а), която за нуждите на настоящия договор се удостоверява с подписан между Страните двустранен протокол;
2. за дейности по чл. 1, т. 1.1., б. б) от Договора – 26 години, считано от въвеждането на Инсталацията в експлоатация.

**4. МЯСТО НА ИЗПЪЛНЕНИЕ**

Мястото на изпълнение на Договора е на територията на Столична община на одобрената от Страните площадка на територията на ТЕЦ – София, собственост на ИЗПЪЛНИТЕЛЯ.

**5. СТОЙНОСТ НА ДОГОВОРА**

**5.1.** За предоставянето на Услугите ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер до 91 208 164 (деветдесет и един милиона двеста и осем хиляди и сто шестдесет и четири) евро без ДДС (наричана по-нататък „**Цената**“ или **„Стойността на Договора“**).

**5.2.** Цената покрива нетните разходи на ИЗПЪЛНИТЕЛЯ, включително разумна печалба, и представлява компенсация за предоставяне на Услугата в съответствие с изискванията на Решението за УОИИ и условията на Акта за възлагане.

**6. НАЧИН НА ПЛАЩАНЕ**

ВЪЗЛОЖИТЕЛЯТ заплаща на ИЗПЪЛНИТЕЛЯ Цената по този Договор, при сключени договор за инженеринг по чл. 11, т. 11.1., б. а) и договор за Инженер на обекта по чл. 11, т. 11.1., б. б), както следва:

1. авансово плащане в размер на авансовите плащанията, съгласно сключените договори по чл. 11, т. 11.1., а) и чл. 11, т. 11.1., б) във връзка с изпълнението на дейностите по чл. 1, т. 1.1., б. а) от Договора – след Началната дата на изпълнение на Договора;
2. междинни плащания в размер на извършените от ИЗПЪЛНИТЕЛЯ към определен момент разходи във връзка с изпълнението на дейностите по чл. 1, т. 1.1., б. а) и б. в) от Договора – след получаване от ВЪЗЛОЖИТЕЛЯ на Искане за междинно плащане и приемане на изпълнените до този момент дейности по чл. 1, т. 1.1., б. а) и б. в) от Договора;
3. окончателно плащане в размер до остатъка от всички извършени разходи – след получаване на Искане за окончателно плащане от ВЪЗЛОЖИТЕЛЯ и окончателното приемане на изпълнението на дейностите по чл. 1, т. 1.1., б. а) и б. в) от Договора.

**7. РЕД И СРОКОВЕ ЗА ПЛАЩАНЕ**

**7.1.** Всяко плащане по този Договор, с изключение на авансовото плащане по чл. 6, б. а) от Договора, се извършва въз основа на следните документи:

1. отчет за извършените дейности по чл. 1, т. 1.1., б. а) и б. в) от Договора, представен от ИЗПЪЛНИТЕЛЯ на ВЪЗЛОЖИТЕЛЯ;
2. приемо-предавателен протокол за приемане на изпълнението, подписан от ВЪЗЛОЖИТЕЛЯ и ИЗПЪЛНИТЕЛЯ след получаване на отчета по б. а), при съответно спазване на разпоредбите на чл. 15 от Договора; и
3. Искане за междинно/окончателно плащане за дължимата сума за съответната дейност по чл. 1, т. 1.1., б. а) и б. в) от Договора, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

**7.2.** Авансовото плащане по чл. 6, б. а) от Договора се извършва от ВЪЗЛОЖИТЕЛЯ в срок до 30 (тридесет) дни от получаването на исканията за авансовите плащания по договорите по по чл. 11, т. 11.1., б. а). и б).

**7.3.** ВЪЗЛОЖИТЕЛЯТ се задължава да извършва всяко дължимо плащане в срок до 30 (тридесет) дни след изпълнението на условията по т. 7.1.

**7.4.** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**7.5.** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 7.4. в срок от 5 (пет) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**8. ИЗТОЧНИЦИ НА ФИНАНСИРАНЕ**

**8.1.** Договорът се финансира по Оперативна програма „Околна среда“ 2014-2020 г. по силата на Административен договор за предоставяне на безвъзмездна финансова помощ по проект „Проектиране и изграждане на инсталация за комбинирано производство на енергия в София с оползотворяване на RDF – трета фаза на интегрирана система от съоръжения за третиране на битовите отпадъци на Столична община” **(„Проекта“)**.

**8.2.** ВЪЗЛОЖИТЕЛЯТ предоставя на ИЗПЪЛНИТЕЛЯ средства **(„Заемни средства“**), допълнително необходими за изпълнението на дейностите по чл. 1, т. 1.1., б. а) от Договора, под формата на заем при условията на подписано между Страните Финансово споразумение, проекта на което е одобрен с Решение на Столичния общински съвет № 283 от 17.05.2018 г.

**8.3.** Средствата по т. 8.2. са от бюджета на ВЪЗЛОЖИТЕЛЯ и са получени по Финансов договор с ЕИБ за инвестиционен заем.

**8.4.** Извън случаите по т. 8.1. и 8.2. при мотивирана необходимост на ИЗПЪЛНИТЕЛЯ да бъдат осигурени средства за разходи за ДДС във връзка с изпълнението на дейностите по чл. 1, т. 1.1., б. а) от Договора, ВЪЗЛОЖИТЕЛЯТ предоставя необходимата сума от бюджета си от средствата за мостово финансиране на Проекта, при спазване на приложимия нормативен ред.

**8.5.** ИЗПЪЛНИТЕЛЯТ се задължава да върне получените суми по т. 8.4 съгласно условията, предвидени в решението за предоставянето им, но не по-късно от 3 месеца от приключването на изпълнението на дейностите по чл. 1, т. 1.1., б. а) от Договора.

**9. ОБЩИ ПРАВА И ЗАДЪЛЖЕНИЯ НА ИЗПЪЛНИТЕЛЯ**

**9.1. ИЗПЪЛНИТЕЛЯТ** има право:

1. да получи Цената в размера, сроковете и при условията по чл. 5 – 7 от Договора;
2. да получи Заемните средства по чл. 8, т. 8.2. от Договора при условията на подписаното между Страните Финансово споразумение, както и средствата по чл. 8.4. от Договора, ако са налице предвидените в настоящия Договор и в приложимите нормативни актове условия;
3. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
4. в случай че по изключение (настъпили непредвидени обстоятелства, които не освобождават ВЪЗЛОЖИТЕЛЯ от отговорност) не бъде доставено определеното за съответната година количество RDF, да получава от ВЪЗЛОЖИТЕЛЯ обезщетение по реда, определен в Акта за възлагане.

**9.2. ИЗПЪЛНИТЕЛЯТ** се задължава:

1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора и приложенията;
2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на дейностите, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;
3. да изпълнява всички законосъобразни указания и изисквания на ВЪЗЛОЖИТЕЛЯ;
4. да пази поверителна Конфиденциалната информация, в съответствие с уговореното в чл. 22 от Договора;
5. да превежда на ВЪЗЛОЖИТЕЛЯ в уговорения срок сумите, представляващи свръхкомпенсация за УОИИ, установена по реда, определен в Акта за възлагане.

**10. ОБЩИ ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**10.1. ВЪЗЛОЖИТЕЛЯТ** има право:

1. да изисква и да получава Услугите в уговорените срокове, количество и качество;
2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
3. да получава от ИЗПЪЛНИТЕЛЯ в уговорения срок сумите, представляващи свръхкомпенсация за УОИИ, установена по реда, определен в Акта за възлагане.

**10.2. ВЪЗЛОЖИТЕЛЯТ** се задължава:

1. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
2. да превежда на ИЗПЪЛНИТЕЛЯ Заемните средства по чл. 8, т. 8.2. от Договора при условията на подписаното между Страните Финансово споразумение, както и средствата по чл. 8.4. от Договора, ако са налице предвидените в настоящия Договор и в приложимите нормативни актове условия;
3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
4. да пази поверителна Конфиденциалната информация, в съответствие с уговореното в чл. 22 от Договора;
5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
6. в случай че по изключение (настъпили непредвидени обстоятелства, които не освобождават ВЪЗЛОЖИТЕЛЯ от отговорност) не бъде доставено определеното за съответната година количество RDF, да плати на ИЗПЪЛНИТЕЛЯ обезщетение по реда, определен в Акта за възлагане.

**11. СПЕЦИФИЧНИ ПРАВА И ЗАДЪЛЖЕНИЯ НА ИЗПЪЛНИТЕЛЯ**

**11.1.** При изпълнението на дейностите по чл. 1, т. 1.1. а) от Договора ИЗПЪЛНИТЕЛЯТ се задължава да организира подготовката, изготвянето на документация и провеждането на процедурите за избор на изпълнител по реда на ЗОП и да сключи договори за възлагане на следните обществени поръчки:

1. Проектиране, вкл. авторски надзор и изграждане на инсталация за комбинирано производство на енергия в София с оползотворяване на RDF-гориво, в т.ч. подготовка, закупуване/доставка/монтаж (пускане в експлоатация) на необходимото оборудване, съоръжения и обзавеждане, както и надзор върху работата на инсталацията през периода за уведомяване за дефекти (Договор за инженеринг);
2. Изпълнение на функциите на консултант по смисъла на Закона за устройство на територията с оглед оценка на съответствието на инвестиционните проекти и упражняване на строителен надзор, както и изпълнение на функциите на Инженер на Възложителя, в съответствие с изискванията и договорните условия на ФИДИК (Договор за Инженер на обекта).

**11.2.** ИЗПЪЛНИТЕЛЯТ се съобразява с предоставената техническа помощ от ЕИБ в изпълнение на тристранното споразумение по чл. 1, т. 1.2. от Договора.

**11.3.** ИЗПЪЛНИТЕЛЯТ се задължава най-малко 6 (шест) месеца преди завършването на строителните работи от изпълнителя по Договора за инженеринг да създаде организационно звено за експлоатацията и поддръжката на Инсталацията, включващо необходимия експертен и ръководен персонал с подходящa квалификация. ИЗПЪЛНИТЕЛЯТ се задължава да осигури на персонала обучение по експлоатация и поддръжка на Инсталацията от страна на изпълнителя по Договора за инженеринг.

**11.4.** ИЗПЪЛНИТЕЛЯТ се задължава по време на периода на изпитване, въвеждането в експлоатация и периода за проверка на експлоатационната годност на Инсталацията да осъществява експлоатацията на Актива под надзора и на отговорност на изпълнителя по Договора за инженеринг.

**11.5.** При извършването дейностите по чл. 1, т. 1.1., б) от Договора и поддръжката на Актива ИЗПЪЛНИТЕЛЯТ се подпомага от изпълнителя по Договора за инженеринг в 3-годишен срок след въвеждането на Инсталацията в експлоатация.

**11.6.** ИЗПЪЛНИТЕЛЯТ се задължава да заявява, получи, актуализира и поддържа за срока на възлагане на Услугата лицензиите и разрешенията, необходими за нейното осъществяване, както и за извършване на дейностите по производство на топлинна и електрическа енергия и пренос на произведената топлинна енергия на територията на гр. София.

**11.7.** ИЗПЪЛНИТЕЛЯТ предприема необходимите предпазни мерки при приемане на RDF, осигуряващи предотвратяване или намаляване във възможно най-голяма степен на отрицателното въздействие върху околната среда, включително замърсяването на атмосферния въздух, на почвите, повърхностните и подземните води, отделянето на миризми и шумове, и произтичащият от тях риск за човешкото здраве.

**11.8.** С оглед регулярното оползотворяване чрез изгаряне на RDF фракцията, получена при преработката на събраните битови отпадъци на територията на Столичната община, ИЗПЪЛНИТЕЛЯТ се задължава да експлоатира приоритетно Инсталацията в срока по чл. 3, т. 3.2., б.б) от Договора при спазване на изискването за извършване само на дейностите по чл. 1, т. 1.1., б.б) от Договора.

**11.9.** ИЗПЪЛНИТЕЛЯТ се задължава да продава при пазарни условия електроенергията, произведена при предоставянето на Услугата, напр. чрез борсов пазар на електрическа енергия или по силата на двустранни договори, сключени с контрагенти след проведена състезателна процедура.

**11.10.** Освен в случаите и за целите, изрично уредени от Страните с настоящия Договор или друго двустранно споразумение, ИЗПЪЛНИТЕЛЯТ не може да превъзлага, да прехвърля или да се разпорежда по какъвто и да е начин с правата и задълженията си по този Договор, нито да обременява с тежести или да се разпорежда с Актива до изтичането на срока на Договора.

**11.11.** ИЗПЪЛНИТЕЛЯТ е длъжен:

1. да осигури ефективно разходване на средствата при възлагането на обществените поръчки в обхвата на дейността по чл. 1, т. 1.1., б. а) от Договора;
2. да осигури поддържането в наличност и в техническа изправност Инсталацията, с изключение на случаите, в които се налага незабавно аварийно спиране на цялата или част от Инсталацията. В такива случаи ИЗПЪЛНИТЕЛЯТ информира писмено ВЪЗЛОЖИТЕЛЯ за настъпилата авария и необходимостта от временно спиране на приемането на доставките, като посочва и очаквана дата на възобновяването на приемането на доставките;
3. да осигурява достъп до Инсталацията за разтоварване на превозните средства в определените дни за доставка, съобразно работното време на Инсталацията;
4. да приема за оползотворяване RDF в количество, съгласно посоченото в съгласувания Годишен план, и да оползотворява същото, в съответствие с действащото законодателство, Техническите спецификации и Договора;
5. да тарира поне веднъж годишно кантарите на Инсталацията си, като кани представител на ВЪЗЛОЖИТЕЛЯ да присъства;
6. да осигури достъп на ВЪЗЛОЖИТЕЛЯ, в случай на поискване, до записите от системата за видеоконтрол и видеонаблюдение на Инсталацията си;
7. да запознае ВЪЗЛОЖИТЕЛЯ с всички вътрешни правила и инструкции по безопасност и контрол на достъпа до Инсталацията;
8. да осигури свързаност в реално време на кантарните устройства на площадката на Инсталацията и данните от системите SCADA и системите за мониторинг с Информационната система за управление на отпадъците (ИСУО) на ВЪЗЛОЖИТЕЛЯ;
9. да попълва и предоставя информация и справки за дейностите и видовете отпадъци във връзка с експлоатацията на инсталацията, с цел да осигури свързаност със съществуващите и бъдещи информационни системи във връзка с управление на отпадъците на Столична община, като попълва данните съгласно формата за предоставяне на информация.

**11.12.** ИЗПЪЛНИТЕЛЯТ няма право да отказва да приеме договореното количество RDF, освен в случаите, предвидени в този Договор.

**11.13.** Изпълнителят има право да откаже да приеме RDF преди изпращане на доставката от площадката на завода за МБТ в случаите, в които се налага незабавно аварийно спиране на цялата или част от Инсталацията, както и при Непреодолима сила. ИЗПЪЛНИТЕЛЯТ информира писмено ВЪЗЛОЖИТЕЛЯ за конкретната причина за временно спиране на приемането на доставките и посочва очакваната дата на възобновяване на приемането на доставките.

**11.14.** При установяване на несъществено несъответствие на параметрите на доставените количества RDF с определените технически характеристики по Приложение № 1 ИЗПЪЛНИТЕЛЯТ информира своевременно ВЪЗЛОЖИТЕЛЯ и изисква предприемането на мерки за привеждането на техническите параметри в съответствие с договорените. Несъществено несъответствие е отклонение от определените в Приложение № 1 показатели с не повече от 10 на сто, което е в рамките на технологичните възможности на Инсталацията.

**11.15.** В случаите, в които параметрите на доставения RDF се отклоняват с повече от 10 на сто от определените в Приложение № 1 и са извън рамките на технологичните възможности на Инсталацията, ИЗПЪЛНИТЕЛЯТ има право да откаже приемането на следващите доставки, без да дължи неустойки, до възстановяването от страна на ВЪЗЛОЖИТЕЛЯ на техническите характеристики на RDF по Приложение № 1.

**11.16.** Отклонението по т.11.14 се установява с протоколи за извършени изпитвания от акредитирана лаборатория.

**11.17.** По своя преценка, ВЪЗЛОЖИТЕЛЯТ може да извърши отделни изпитвания на РДФ-а, предмет на претенции от страна на ИЗПЪЛНИТЕЛЯ.

**11.18.** При установяване на несъответствия в резултатите от изпитванията извършени от ИЗПЪЛНИТЕЛЯ и ВЪЗЛОЖИТЕЛЯ, страните определят свои представители и в духа на партньорските взаимоотношения разрешават спора, като набелязват мерки за предотвратяване на бъдещи отклонения в техническите параметри.

**11.19.** До излизането на резултатите от анализите ИЗПЪЛНИТЕЛЯТ е длъжен да приема количествата доставен РДФ, като продължават регулярните анализи на техническите характеристики на материала.

**11.20.** ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.

**12. СПЕЦИФИЧНИ ЗАДЪЛЖЕНИЯ НА ВЪЗЛОЖИТЕЛЯ**

**12.1.** ВЪЗЛОЖИТЕЛЯТ предоставя експертна помощ на ИЗПЪЛНИТЕЛЯ при изпълнението на дейностите по чл. 11, т. 11.1. от Договора.

**12.2.** Във връзка с изпълнението на дейностите по чл. 1, т. 1.1., б. б) от Договора ВЪЗЛОЖИТЕЛЯТ се задължава да предоставя регулярно на ИЗПЪЛНИТЕЛЯ до площадката на Инсталацията цялoто количество предварително третирани в Завода за механично-биологично третиране битови отпадъци под формата на RDF за оползотворяване.

**12.3.** При необходимост ВЪЗЛОЖИТЕЛЯТ може да предоставя при условията на т. 12.2. допълнителни количества RDF, произведени в други съоръжения за предварително третиране на битови отпадъци, събрани на територията на Столична община.

**12.4.** ВЪЗЛОЖИТЕЛЯТ е длъжен:

1. да осигурява предаването на RDF да се извършва в срок и в съответствие с Договора;
2. да предоставя на ИЗПЪЛНИТЕЛЯ информацията и документите относно предаденото количество RDF;
3. да тарира поне веднъж годишно кантара на Завода за МБТ, като кани представител на ИЗПЪЛНИТЕЛЯ да присъства;
4. да отчита количеството на изход от Завода за МБТ на всяка конкретна доставка;
5. да извършва контрол в лаборатория върху качеството на произведения RDF;
6. да изпраща резултатите от анализа на ИЗПЪЛНИТЕЛЯ;
7. да спазва и осигури стриктно спазване от своите служители и служителите на Превозвача на всички вътрешни правила и инструкции по безопасност и контрол на достъпа, валидни на територията на ИЗПЪЛНИТЕЛЯ, както и да осигури на горните лица, получили достъп до Инсталацията за целите на Договора, подходящи лични предпазни средства;
8. да доставя на ИЗПЪЛНИТЕЛЯ RDF в количество съгласно посоченото в утвърдения Годишен план и качество съгласно Приложение 1.

**12.5.** В случаите, в които се налага незабавно аварийно спиране на целия или част от Завода за МБТ, ВЪЗЛОЖИТЕЛЯТ информира ИЗПЪЛНИТЕЛЯ за настъпилата авария и необходимостта от временно спиране на доставките, като посочва и очаквана дата на възобновяването на доставките.

12.6. ВЪЗЛОЖИТЕЛЯТ се задължава да оказва на ИЗПЪЛНИТЕЛЯ необходимото съдействие за последващо третиране на образуваните отпадъци от ополозтворяването на РДФ в Инсталацията в съоръжения на територията на СО, страната и извън нея.

**13. ГОДИШЕН ПЛАН ЗА ОПОЛЗОТВОРЯВАНЕ НА RDF**

**13.1.** Количеството RDF за оползотворяване е не по-малко от 160 хил. т и не повече от 180 хил. т годишно. ВЪЗЛОЖИТЕЛЯТ определя конкретното количеството RDF, което ИЗПЪЛНИТЕЛЯТ следва да оползотвори, към 1 юли за всяка година от експлоатацията на Инсталацията, като се започне от годината на въвеждане в експлоатация. Годишният период е от 1 юли до 30 юни на следващата година.

**13.2.** ВЪЗЛОЖИТЕЛЯТ съставя план за оползотворяване за следващия годишен период до 15 февруари („**Годишен план**“) и го представя на ИЗПЪЛНИТЕЛЯ за съгласуване. ИЗПЪЛНИТЕЛЯТ съгласува Годишния план в 14-дневен срок от получаването му, като при необходимост може да предлага промени.

**13.3.** Съгласуваният Годишен план се утвърждава от ВЪЗЛОЖИТЕЛЯ в срок до 15 март. Утвърденият Годишен план може последващо да се изменя или допълва от ВЪЗЛОЖИТЕЛЯ с 2-месечно писмено уведомление до ИЗПЪЛНИТЕЛЯ.

**13.4.** Годишният план съдържа най-малко следните данни:

1. прогнози за планираното за доставка и оползотворяване количество на RDF по месеци;
2. състояние и фракции на RDF;
3. периодите, през които поради производствени причини (планирани ремонти) Заводът за МБТ няма да може да произвежда и доставя RDF и/или ще произвежда и доставя намалени количества RDF
4. периодите, през които ИЗПЪЛНИТЕЛЯТ поради производствени причини (профилактика) няма да приема RDF;.

**13.5.** ВЪЗЛОЖИТЕЛЯТ конкретизира месечно изпълнението на Годишния план чрез писмо, което съдържа конкретни графици за доставка за следващия месец, разпределени по седмици и дни („**Възлагателно писмо**“).

**13.6.** Възлагателните писма могат да се отклоняват от Годишния план, но е необходимо да съдържат най-малко следните данни:

1. дата на Възлагателното писмо;
2. дати на доставките;
3. брой доставки за съответен ден/конкретна дата;
4. общо количество, състояние и фракции на RDF за съответния ден;
5. работно време на Инсталацията за приемане на Доставките;
6. за всяка Доставка по дни в рамките на месеца:

- количество, състояние и фракции на RDF;

- вид на превозното средство;

- очакван час на Доставка;

- друга конкретизация, ако е необходимо.

**13.7.** Възлагателните писма се изпращат от ВЪЗЛОЖИТЕЛЯ на ИЗПЪЛНИТЕЛЯ за съгласуване до 20-то число на месеца, предхождащ месеца на изпълнение на дейността. Изпращането и съгласуването на Възлагателните писма се извършва по електронна поща или факс.

**13.8.** Страните определят следните лица и данни за контакт, на които се изпращат и приемат Годишните планове и Възлагателните писма за съответната страна:

1. За ВЪЗЛОЖИТЕЛЯ:

а) име: [ ]

б) длъжност: [ ]

в) телефон: [ ]

г) ел. поща: [ ];

д) факс: [ ].

1. За ИЗПЪЛНИТЕЛЯ:

а) име: [ ]

б) длъжност: [ ]

в) телефон: [ ]

г) ел. поща: [ ];

д) факс: [ ].

**13.9.** Страните имат право да променят лицата и данните за контакт по т. 13.8. с писмено 3-дневно предизвестие, изпратено на адреса на другата Страна, посочен в чл. 24, т. 24.2. от Договора. При липса на такова предизвестие или при неспазване на срока за предизвестяване за промяна на данни, Възлагателното писмо, изпратено в съответствие с посочените в т. 13.8. данни, се счита за надлежно изпратено.

**13.10.** ВЪЗЛОЖИТЕЛЯТ и/или ИЗПЪЛНИТЕЛЯТ имат право да направят последващи промени във Възлагателното писмо до 5 (пет) календарни дни преди деня, за който се отнася промяната. При непредвидени обстоятелства Страните могат да отменят изцяло или да изменят конкретни параметри по Възлагателното писмо (с изключение на състояние и фракции на RDF) 24 часа преди часа на съответната доставка.

**14. ДОСТАВКА НА RDF**

**14.1.** Техническите характеристики (физико-химическите параметри) на RDF за оползотворяване в Инсталацията са посочени в *Приложение № 1* към Договора.

**14.2.** Отделните партиди RDF се доставят от ВЪЗЛОЖИТЕЛЯ до ИЗПЪЛНИТЕЛЯ до площадката на Инсталацията като се транспортират от ВЪЗЛОЖИТЕЛЯ или лице, с което ВЪЗЛОЖИТЕЛЯТ е сключил договор за превоз („**Превозвач**“). Доставките се извършват с подходящи превозни средства - недопускащи замърсяване на околната среда.. При транспортирането на RDF Страните се споразумяват да се спазват стриктно изискванията по *Наредба № 11 от 03.07.2001г. за движение на извънгабаритни и/или тежки пътни превозни средства* и да не допускат претоварвания над допустимата максимална маса на съответното превозно средство.

**14.3.** Предаването и приемането на RDF се извършва чрез транспортиране, разтоварване, предаване на RDF и на съпътстващите го документи от Превозвача на ИЗПЪЛНИТЕЛЯ, в т.ч. товарителница. В товарителницата Инсталацията се посочва като „Място за доставка“.

**14.4.** Теглото на RDF се измерва на кантарните везни в Завода за МБТ, които ВЪЗЛОЖИТЕЛЯТ поддържа технически изправни и калибрирани съобразно действащото законодателство.

**14.5.** При приемането на доставения RDF ИЗПЪЛНИТЕЛЯТ измерва контролно теглото на RDF на собствените си кантарни везни, технически изправни и калибрирани съобразно действащото законодателство.Часът на влизане на транспортното средство на територията на Инсталацията и часът на разтоварването му, теглото, фракцията на доставения RDF се отбелязват върху товарителницата, към която се прикрепя и кантарната бележка, издадена от везните на ИЗПЪЛНИТЕЛЯ.

**14.6.** Изпълнителят и Възложителят осигуряват свързаност, между двете кантарни везни – на Завода за МБТ и на Инсталацията за оползотворяване на РДФ, с цел осъществяване на комуникация и обмен на данни по отношение на насочените изходящи количества РДФ от завода за механично биологично третиране на отпадъци, към Инсталацията за оползотворяване на РДФ. Комуникацията се осъществява през информационната система за управление на отпадъците на СО.

**14.7.** Разтоварването представлява преместването на доставения RDF от превозното средство на Превозвача и поставянето му в приемните бункери/силози на Инсталацията. Страните приемат да считат като стандартно технологично време за разтоварване 1 (един) час от момента на влизането на съответното превозно средство на територията на Инсталацията.

**14.8.** Предаването и приемането на RDF се счита за извършено с полагането на подпис и печат от представител на ИЗПЪЛНИТЕЛЯ върху двата екземпляра на товарителницата, предадени му от лицето, извършващо превоза. Единият екземпляр от товарителницата остава в ИЗПЪЛНИТЕЛЯ, а другият екземпляр се връща на водача на превозното средство. Доставката се верифицира в ИСУО от представител на приемащия персонал на ИЗПЪЛНИТЕЛЯ.

**14.9.** От момента на предаване на RDF отговорността по съхранението на доставения RDF е на ИЗПЪЛНИТЕЛЯ.

**14.10.** С подписването на товарителницата ИЗПЪЛНИТЕЛЯТ става притежател на RDF с произтичащите от това задължения по действащото законодателство.

**14.11.** За доставеното и приетото през месеца количество RDF страните подписват двустранен протокол („**Приемателен протокол**“), съставен от ИЗПЪЛНИТЕЛЯ. Приемателният протокол съдържа констатации относно приемането или неприемането на RDF. Протоколът се подписва след:

1. преглед на всички товарителници (1-ви и 3-ти екземпляр) и кантарни бележки, съставени през отчетния месец, като се сравняват данните, нанесени от ВЪЗЛОЖИТЕЛЯ, и тези, нанесени от ИЗПЪЛНИТЕЛЯ относно тегло на товара;
2. отчитане на неприети от ИЗПЪЛНИТЕЛЯ доставки и причините за това.

**14.12.** За окончателни ще се приемат количествата и теглото, отчетени при търговската везна на ИЗПЪЛНИТЕЛЯ и регистрирани в ИСУО.

**14.13.** В случай на констатирани 3 /три/ последователни несъответствия над 5 % за тегло на товара между данните, измерени от ВЪЗЛОЖИТЕЛЯ и ИЗПЪЛНИТЕЛЯ, Страните могат да поискат сертификати и друга документация, удостоверяваща техническата изправност на измервателните уреди, като при съмнение могат да поискат независима експертиза.

**14.14.** Приемателният протокол се подписва от представителите на Страните до 10-то число на месеца, следващ месеца на изпълнението.

**15. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**15.1.** Изпълнението на отделните дейности по чл. 1, т. 1.1. от Договора се отчита по реда на чл. 16 от Договора и се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („**Приемо-предавателен протокол**“).

**15.2.** Когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ.

**15.3.** ВЪЗЛОЖИТЕЛЯТ има право да откаже да приеме изпълнението при съществени отклонения от договореното.

**15.4.** Окончателното приемане на изпълнението на дейностите по чл. 1, т. 1.1., б. а) и б. в) от Договора се извършва с подписване на окончателен Приемо-предавателен протокол, подписан от Страните в срок до 30 (тридесет) дни след приключване на изпълнението на дейността. В случай че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. 17 от Договора.

**16. ДОКУМЕНТИРАНЕ И ОТЧИТАНЕ НА ДЕЙНОСТИТЕ**

**16.1.** Отчитането на дейностите по чл. 1, т. 1.1., б. а) и б. в) от Договора се извършва от ИЗПЪЛНИТЕЛЯ в съответствие с изискванията на Административния договор за предоставяне на безвъзмездна финансова помощ по проект „Изграждане на инсталация за комбинирано производство на енергия в София с оползотворяване на RDF отпадък”, финансиран по Оперативна програма „Околна среда“ 2014-2020 г.

**16.2.** За срока по чл. 3, т. 3.2., б. б) от Договора ИЗПЪЛНИТЕЛЯТ ежегодно отчита изпълнението на дейностите по чл. 1, т. 1.1., б. б) от Договора, като в срок до 30 септември представя отчет за изтеклия годишен период за дейността по оползотворяване на отпадъците. Отчетът съдържа информацията, посочена в *Приложение № 1* - Технически спецификации.

**16.3.** ИЗПЪЛНИТЕЛЯТ води счетоводна отчетност за дейностите по чл. 1, т. 1.1., б. б) от Договора, и за другите извършвани от него дейности - в съответствие с чл. 6 от Акта за възлагане.

**17. ОБЕЗЩЕТЕНИЯ ПРИ НЕИЗПЪЛНЕНИЕ**

**17.1.** При неизпълнение в срок на дейностите по този Договор ИЗПЪЛНИТЕЛЯТ дължи неустойка в размер на 0,1% от стойността за съответната дейност за всеки ден забава, но не повече от 10% (десет на сто) от тази стойност.

**17.2.** При констатирано отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни в съответствие с Техническата спецификация съответната дейност, без да дължи допълнително възнаграждение за това. В случай че и повторното изпълнение на дейността не отговаря на изискванията, посочени в Техническите спецификации, ВЪЗЛОЖИТЕЛЯТ има право да възложи изпълнението на дейността на друго лице, а ИЗПЪЛНИТЕЛЯТ дължи неустойка в размер на направените от ВЪЗЛОЖИТЕЛЯ разходи за това.

**17.3.** При неоснователен отказ на ИЗПЪЛНИТЕЛЯ да приеме доставка на RDF ИЗПЪЛНИТЕЛЯТ дължи неустойка в размер на 2 000 лева за всяко превозно средство.

**17.4.** В случай че ВЪЗЛОЖИТЕЛЯТ не достави определеното за съответната година количество RDF, той заплаща обезщетение на ИЗПЪЛНИТЕЛЯ, определено при условията на т. 7.8. от Акта за възлагане.

**17.5.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (*десет на сто*) от Стойността на Договора.

**17.6.** ВЪЗЛОЖИТЕЛЯТ има право да удържи дължима по този Договор неустойка чрез задържане на сума от дължимата цена, като уведоми писмено ИЗПЪЛНИТЕЛЯ за това.

**17.7.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**18. НЕПРЕОДОЛИМА СИЛА**

**18.1.** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**18.2.** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**18.3.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**18.4.** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**18.5.** Не може да се позовава на непреодолима сила Страна:

1. която е била в забава или друго неизпълнение, имащо отношение в конкретния случай, преди настъпването на непреодолима сила;
2. която не е информирала другата Страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.

**18.6.** Липсата на парични средства не представлява непреодолима сила.

**19. ПРЕКРАТЯВАНЕ НА ДОГОВОРА**

**19.1.** Този Договор се прекратява в случай на прекратяване на Акта за възлагане на някое от основанията, предвидени в Акта за възлагане.

**19.2.** Договорът може да бъде прекратен по взаимно съгласие на Страните, изразено в писмена форма.

**19.3.** ВЪЗЛОЖИТЕЛЯТ прекратява Договора когато:

1. за ИЗПЪЛНИТЕЛЯ бъде започната процедура по ликвидация;
2. е необходимо съществено изменение на поръчката, което не позволява Договорът да бъде изменен съгласно действащото законодателство в областта на обществените поръчки;
3. се установи, че по време на провеждане на процедурата за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1, т. 1 ЗОП, въз основа на които е следвало да бъде отстранен от процедурата;
4. поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС.

В случаите по б. в) и г) ВЪЗЛОЖИТЕЛЯТ не дължи обезщетение на ИЗПЪЛНИТЕЛЯ за претърпени от прекратяването на Договора вреди. Ако прекратяването е на основание б. б), ВЪЗЛОЖИТЕЛЯТ дължи обезщетение, чийто размер се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**20. РАЗВАЛЯНЕ НА ДОГОВОРА**

**20.1.** ВЪЗЛОЖИТЕЛЯТ може да развали Договора при виновно неизпълнение на съществено задължение по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение до ИЗПЪЛНИТЕЛЯ и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**20.2.** За целите на този Договор, всеки от следните случаи на неизпълнение от страна на ИЗПЪЛНИТЕЛЯ поради причина, за която той отговаря, ще се счита за виновно неизпълнение на съществено задължение:

1. ИЗПЪЛНИТЕЛЯТ не е започнал изпълнението на дейностите по чл. 1, т. 1.1., б. а) от Договора в срок до 30 (тридесет) дни, считано от началната дата на изпълнението на дейностите;
2. ИЗПЪЛНИТЕЛЯТ е прекратил изпълнението на дейностите по чл. 1, т. 1.1., б. б) от Договора за повече от 30 (тридесет) дни;
3. ИЗПЪЛНИТЕЛЯТ е допуснал съществено отклонение от Техническата спецификация (*Приложение № 1* към Договора).

**20.3.** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**21. ЗАДЪЛЖЕНИЯ ПРИ ПРЕКРАТЯВАНЕ НА ДОГОВОРА**

**21.1.** Във всички случаи на прекратяване на Договора, освен при прекратяване на ИЗПЪЛНИТЕЛЯ без правоприемство, ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършените към момента на прекратяване дейности и размера на евентуално дължимите плащания. Освен това ИЗПЪЛНИТЕЛЯТ е длъжен:

1. да преустанови предоставянето на Услугата, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;
2. да предаде на ВЪЗЛОЖИТЕЛЯ всички отчети/разработки/доклади, изготвени от него в изпълнение на Договора до датата на прекратяването; и
3. да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**21.2.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от предоставените средства като компенсация за УОИИ. Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства като компенсация за УОИИ, подлежащи на връщане, за периода от датата на прекратяване на Договора до тяхното връщане.

**21.3.** От датата на прекратяването или развалянето на Договора се прекратява и действието по Акта за възлагане.

**22. КОНФИДЕНЦИАЛНОСТ**

**22.1.** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**22.2.** С изключение на случаите, посочени в т. 22.3., Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**22.3.** Не се счита за нарушение на задълженията за неразкриване на Конфиденциална информация, когато:

1. информацията е станала публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване.

В случаите по букви б) или в) Страната, която следва да предостави информацията, уведомява незабавно другата Страна по Договора.

**22.4.** Задълженията по тази клауза се отнасят до съответната Страна, всички нейни поделения, контролирани от нея дружества/лица и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**23. ПУБЛИЧНИ ИЗЯВЛЕНИЯ**

ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**24. УВЕДОМЛЕНИЯ**

**24.1.** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**24.2.** За целите на този Договор данните и лицата за контакт на Страните, освен специално определените по чл. 13, т. 13.8., са, както следва:

За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**24.3.** За дата на уведомлението се счита:

1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
4. датата на приемането – при изпращане по факс;
5. датата на получаване – при изпращане по електронна поща.

**24.4.** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**24.5.** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (пет) дни от вписването ѝ в съответния регистър.

**25. ПРЕХВЪРЛЯНЕ НА ПРАВА И ЗАДЪЛЖЕНИЯ. ОТКАЗ ОТ ПРАВО**

**25.1.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна.

**25.2.** Всяка от Страните има право, отправяйки писмено уведомление до другата страна, да се откаже от упражняването на свое право или да освободи другата Страна от задължението й да изпълни определено условие по този Договор. Отказ от упражняване на права, неупражняването им или освобождаване на другата страна от нейно задължение не засяга валидността и обвързващото действие на Договор и не може да се счита за отказ от бъдещо упражняване на правата по него.

**26. ПРИЛОЖИМИ ДОКУМЕНТИ. ЙЕРАРХИЯ**

В отношенията между ВЪЗЛОЖИТЕЛЯ и ИЗПЪЛНИТЕЛЯ се прилагат условията, предвидени в следните документи, подредени в низходящ ред според техния приоритет:

1. Акта за възлагане и приложенията към него;
2. Настоящия Договор;
3. Техническите спецификации – *Приложение № 1* към Договора;
4. Приложимите разпоредби на Споразумението за партньорство.

В случай на противоречие между отделните документи, се прилагат условията на документа с по-висок приоритет..

**27. ИЗМЕНЕНИЯ**

**27.1.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на действащото законодателство в областта на обществените поръчки.

**27.2.** В случай че в хода на изпълнението на дейността по чл. 1, т. 1.1., б. а) от Договора възникне обективна необходимост от удължаване на срока за нейното изпълнение и тази необходимост е подробно обоснована от ИЗПЪЛНИТЕЛЯ, Страните могат по реда на т. 27.1. да изменят срока по чл. 3, т. 3.2., б. а) от Договора.

**28. НИЩОЖНОСТ НА ОТДЕЛНИ КЛАУЗИ**

В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

**29. ПРИЛОЖИМО ПРАВО**

Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**30. РАЗРЕШАВАНЕ НА СПОРОВЕ**

Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**31. ЕКЗЕМПЛЯРИ**

Този Договор се състои от [… (…)] страници и е изготвен и подписан в 2 (два) еднообразни екземпляра – по един за всяка от Страните.

**32. ПРИЛОЖЕНИЯ**

Към този Договор се прилага и е неразделна част от него *Приложение № 1* – Техническа спецификация.

**ВЪЗЛОЖИТЕЛ: ИЗПЪЛНИТЕЛ:**

………………………………….. ………………………………….

Йорданка Фандъкова Сашо Чакалски

Кмет на Столична община Изпълнителен директор

 на “Топлофикация София“ ЕАД

…………………………………..

Главен счетоводител